Norges Fjordhestlag

Myroldhaug

6770 Nordfjordeid

Referat frå styremøte

Norges Fjordhestlag

Møte: 3/2020 Type: Skype

Tid: Onsdag 18.mars kl. 20.00.

Desse møtte:

Hege Sæther Moen

Vidar Heggheim

Lisbeth Strandum

Kristine F. Romslo

Ingvild R. Hansen

Ben Hjelmervik

Bjørn Vollstad

**Orienteringssaker:**

Handlingsplanen for dei nasjonale hesterasane og fagutvalet.

Leiarmøte

Aktivitetsutval

Marknadsføringsutval Avlsutval

Genbank orientering om status i arbeidsgruppa

Styremøte Norsk Hestesenter

**Sak 18/20 Godkjenning av referat frå møte 02/20**

**Vedtak:**

*Styret i Norges Fjordhestlag godkjenner referatet som det ligg føre.*

**Sak 19/20 Hingsteutstillinga 2020**.

**Vedtak:**

*På grunn av omfattande tiltak som er iverksett nasjonalt og lokalt for å hindre smitte av koronaviruset, er det klart at hingsteutstillinga ikkje vil la seg gjennomføre i 2020. Norges Fjordhestlag jobbar i lag med samarbeidspartnarar og myndighetene med å finne alternative løysningar for å gjennomføre kåring av hingstane som etter planen skal brukast i avl komande sesong*.

*Ny informasjonsfrist er 8. april om å skissere plan om eventuell kåring av nye hingstar etter gjeldande restriksjonar frå myndigheitene, og eventuell kåring mest mulig i tråd med gjeldande avlsplan.*

**Sak 20/20 Årsmøtet 2020**..

**Vedtak:**

*Styret i NFL har vedtatt at årsmøtet for rapporteringsåret 2019 er utsett til oktober/november 2020, og ein vil kombinere årsmøtet med haustmøtet i Norges Fjordhestlag. Nærare informasjon om dette blir lagt ut på nettsidene så snart den er klar.*

**Sak 21/20 Budsjett 2020**

**Vedtak:**

*Budsjettet for 2020 er vedtatt av styret i NFL med dei endringar som ligg føre.*

**Sak 22/20 Haustmøtet 2020**

**Vedtak:**

*Styret i NFL har vedtatt at ein arrangerer felles haustmøte med landslaget for Dølahest og landslaget for Nordlands/Lyngshest kvart andre år, og for 2020 blir det då eige haustmøte for Norges Fjordhestlag. Vedtak om stad for møtet og organisering blir gjort i neste styremøte.*

**Sak 23/20 Deltaking på Oslo Horse Show oktober 2020.**

**Vedtak:**

*Styret i NFL har vedtatt at ein deltek på Oslo Horse Show i oktober, og marknadsføringsutvalet har regien for opplegget. I tillegg har ein vedtatt at ein ikkje ønskjer å ha eigen stand på Norwegian Horse Festival på Lillestrøm i 2021, men eige programinnslag eller clinic med fjordhestar i aksjon er svært aktuelt å gjennomføre*.

**Sak 24/20 Handsaming av søknadar vedrørande einskildhingstar.**

**Vedtak:**

*Styret i Norges Fjordhestlag ønskjer at alle søknadar vedrørande einskildhingstar skal handsamast etter dei retningslinjene ein har blitt samde om i dialog med Norsk hestesenter og dei andre raselaga.*  *Styret og avlsutvalet i Norges Fjordhestlag har vedtatt følgande: Dei eldre hingstane, klasse 1A, får utsetting for å visast til 2021. UB-hingstene, klasse 2A, får behalde si avlsgodkjenning for eit år til og blir bedde om å kome til UB og ny visning for vidare avlsgodkjenning / premiering i 2021. Eldre hingstar, klasse 1B, som tidlegare ikkje har kårings- eller premiegrad, må om dei innmeldast kome tilbake for vurdering i 2021.*

*For NFL er det viktig å få dei unge hingstane inn i avlen, men det er samtidig også viktig at det er gjeve ei dommervurdering og ei veterinærvurdering. Vi vil difor bruke litt meir tid for å finne den beste løysinga for klasse 3 og 2 B, og vil vente til 8. april med å ta ei endeleg avgjerdsle. Innan den tid ser vi også korleis situasjonen med smitte og restriksjonar vedrørande korona utvikler seg.*

**Sak 25/20 Oppfølgingssaker.**

**Vedtak:** Frifond rapporteringskjema blir utarbeidd til neste styremøte av Norsk Fjordhestsenter.

Utvida bruksprøve blir handsama av avlsutvalet i nær framtid og utkast til reglement klart

til haustmøtet.

Innspel frå haustmøtet blir handsama i dei ulike utvala dei høyrer til, og vil bli presenterte

i neste styremøte.

Referent                                                                                                                                                                 Asle Espe